Miss Universe 2018

Miss Universe 2018 adalah pertandingan Miss Universe ke-67 yang telah diadakan pada 17 Disember 2018 di IMPACT Arena, Muang Thong Thani di Wilayah Nonthaburi, pinggir utara Bangkok, Thailand. Demi-Leigh Nel-Peters dari Afrika Selatan memahkotakan penggantinya, Catriona Gray dari Filipina pada akhir acara. 

Edisi kali ini dihoskan oleh Steve Harvey dan supermodel Ashley Graham serta personaliti televisyen Carson Kressley dan pelatih peragaan Lu Sierra menggalas tugas sebagai komentator. Penyanyi dan penulis lagu, Ne-Yo, selaku artis undangan pada edisi kali ini. 

94 peserta dari negara dan wilayah telah menyertai penyertaan tahun ini, melepasi rekod sebelum ini iaitu seramai 92 peserta pada 2017.Ángela Ponce dari Sepanyol menjadi peserta transgender pertama secara terbuka menyertai Miss Universe.

Latar belakang 
Miss Universe Organization (MUO) berhasrat untuk menganjurkan pertandingan Miss Universe 2018 di China. Rundingan itu terkubur setelah China enggan menyiarkan pertandingan ini secara langsung, kerana perbezaan masa yang besar antara China dan Amerika Syarikat. Selepas itu, MUO membuka rundingan untuk mengadakan pertandingan ini di Filipina, setelah menjadi tuan rumah pada tahun 2016.

Pada bulan April 2018, Setiausaha Pelancongan Wanda Tulfo Teo ketika itu berbicara dengan Presiden Filipina Rodrigo Duterte mengenai kemungkinan mengadakan pertandingan ini di Boracay pada bulan November 2018, yang pada masa itu akan direhabilitasi setelah ditutup untuk pelancong selama enam bulan. Pada 6 Mei, Tulfo-Teo mengumumkan bahawa Filipina mempunyai "peluang 90%" untuk mengadakan pertandingan dan juga mendedahkan bahawa jabatan pelancongan akan mencari penaja, kerana LCS Holdings Inc. milik Chavit Singson, yang merupakan penaja utama Miss Universe 2016 telah menolak pembiayaan pertandingan 2018. Pada 18 Mei 2018, pengganti Tulfo Teo, Bernadette Romulo-Puyat mengumumkan bahawa negara itu menolak tawaran menjadi tuan rumah kerana kekangan belanjawan dan masalah lain.

Pada 31 Julai 2018, Presiden MUO, Paula Shugart telah megumumkan dalam sidang media langsung di Pusat Seni dan Budaya Bangkok, bahawa pertandingan 2018 akan diadakan di Bangkok, Thailand pada 17 Disember. Bangkok telah menjadi tuan rumah pertandingan Miss Universe sebanyak dua kali, pada tahun 1992 dan 2005.

Keputusan

Anugerah Khas

Juri 
Berikut adalah senarai juri Miss Universe 2018:
 Liliana Gil Valletta – Usahawan 
 Janaye Ingram – Miss New Jersey USA 2004
 Monique Lhuillier – Pereka Fesyen
 Michelle McLean – Miss Universe 1992 dari Namibia
 Iman Oubou – Usahawan
 Bui Simon – Miss Universe 1988 dari Thailand
 Richelle Singson-Michael – Usahawan

Peserta
Seramai 94 peserta bertanding untuk tahun ini.

Rujukan

Pautan luar 
 Laman sesawang rasmi Miss Universe 

Miss Universe